
Pag.  9,  Linea  2,  pio  “ fuit,”  lege  “ fecit.” 


ORATIO  H ARVE  I AN  A. 


Haud  admirandum  est,  Docti  Sodales,  homines  cordatos, 
eosque  praecipue,  quibus  mens  inerat  avida  naturae  inves- 
tigandae, frequenter  lamentationem  illam  Hippocraticam 
emisisse,  “ Vitam  esse  brevem,  artemque  longam.” 

Fieri  non  poterat,  quin  priscae  aetatis  viri,  studio  naturae 
dediti,  qui  seorsim  a sociis  similia  quaerentibus  meditaban- 
tur, hujusce  veritatis  vim  cum  gravissimo  inanis  laboris 
sensu  altius  perciperent.  Huic  autem  magno  cognitionis 
humanae  impedimento  summi  numinis  benevolentia  tandem 
subvenit;  divinitus,  scilicet,  homines  admonendo  ut  in 
societates  atque  sodalitia  sese  colligerent,  quo  facilius  atque 
frequentius  consilia  pro  communi  salute  inter  se  possent 
inire. 

Viri  tandem  scientiae  dediti  et  desiderio  investigandi 
oeconomiam  animalem  resque  naturales  et  medicas  impulsi 
in  societates  sese  congregarunt.  Ita  amplior  experientia 

COLLEGIA. 


homini,  in  vita  sua  brevi  permissa,  et  benevolentia  Crea- 
toris erga  suos  illustrata  et  comprobata  fuit. 

Collegia  hinc  instituta,  quibus  non  portio  solummodo 
doctrinas  unius  cujusque  partae  labore,  sed  quod  ab  omni- 
bus cumulatur  id  integrum  singulo  cuivis  contigit. 

Et,  ecce ! Biennio  ex  ^Edibus  restitutis  nostris,  dies 
solennis  nobis  rediit,  quo  pro  more  divulgantur  laudes  illus- 
trium virorum,  eruditione  et  virtute,  aeque  atque  studio  et 
ingenio  excellentium.  Virtutes  enim  probe  merentium 
memorare,  si  jucundum  sit  animis  gratis,  quanto  plus 
recordationem  piam  iis  debitam  esse  cogitabitis,  qui  inter 
antecessores  vestros,  ingenio,  inventis,  literis,  scientia,  sese 
illustres  praestiterint. 

Qualis  vero  disciplinarum  intellectus,  qualis  doctrina, 
quae  literae  ad  eam  attinebant  aetatem,  qua  nostra  civitas 
initia  sua  cepit,  brevi  percurrere  mihi  liceat. 

Medicinam  cultui  bonarum  literarum  conjunctam  a 
Graecis  magno  pretio  habitam  fuisse  apud  omnes  in  con- 
fesso est.  Non  adeo  vero  Romani  aeque  estimandos 
ducebant  Medicinae  professores.  Medicina  languescebat, 
et  tandem  ad  occasum  imperii  Romani  pene  procubuit. 
Galeni  vero  fama  et  auctoritas  superstites  manebant  ad 
seculum  sextum.  Quinetiam,  soluta  potentia  militari, 
non  penitus  tamen  defecerunt  vires  literis  Romanis. 

Ouamvis  pristinae  mentis  fervor  consenuisse  videatur 
cum  declinatione  potentiae  imperii,  ad  finem  vero  impo- 
nendum scientiae  et  artibus,  propemodum  moribundis, 
atque  ad  mortem  ipsam  illis  afferendam,  necesse  fuit  ut 
gentes  Barbarorum  in  Italiam  penetrarent,  et  clades  et 
ruinam  secum  afferrent. 

Sedes  Imperii  Orientalis  Byzantio  posita  ad  medium  fere 
seculi  quarti  reliquias  doctrinae  literarumque  sibi  attraxit, 
quae  adhuc  infelici  Italiae  adhaerere  voluerant. 

Saraceni  combustione  bibliothecae  Alexandrinae  indicium 
praebuerunt,  qua  vastatione  Barbari  medicinam  literis  aevi 

istius  conjunctam  persequi  poterant.  Saraceni  Graecos 
premebant,  donec  Constantinopolis  capta  est.  Tum  Phi- 
losophia, Doctrina,  Literaeque  iterum  profligatae  ad  medium 
seculi  decimi  quinti  in  Europam  redierunt. 

Italiam,  literas  et  artes  desiderantem,  Fortuna  demum 
respexit.  Italia  propria  sua  felicitate  gaudebat,  sese  almam 
quasi  matrem  dilectissimis  suis  musis  praebens  ex  tyrannide 
Barbarorum  fugientibus.  Sex  annis,  solummodo  ante 
diem  natalem  cujusdam  Britanni,  de  quo  sum  locuturus, 
exules  ex  Graecia  profligati  assylum  in  Italia  invenerunt. 
Annis  subsequentibus,  docti  quidam  viri  ex  Oriente, 
fiducia  et  numero  crescentes,  ibi  se  sensim  contulerunt. 
Hi  exules  literarum  et  scientiae  studia  sibi  propria  prose- 
quentes,  quasi  domi  stabiliti,  ibi  sedem  posuerunt. 

Exui  quidam  insuper,  non  ex  tyrannidis  vi  elapsus,  sed 
ad  patriae  suae  felicitatem  promovendam,  incitatus,  et  ad 
academias  novae  scientiae  vi  instaurandas  coram  illis  sapi- 
entibus in  Hetruria  studentibus,  apparuit. 

Quisnam  est  Peregrinus  iste  a Septentrione  profectus, 
qui  exules  sagaces  illos  Orientis  viros  adeo  avide  pro- 
spexit ? 


LINACRUS. 

Hic  est  honoratus  noster  Institutor  et  Legislator,  Britan- 
nus ab  Oxonia,  perillustris  Thomas  Linacrus. 

Linacrus  postquam  studia  in  Academia  Oxoniensi  pro- 
spero successu  fuerat  persecutus,  ad  oras  Italiae  profectus, 
qua  literarum  uberiorem  messem  colligere  expectabat,  eam 
porro  feliciter  acquisivit.  Ea  inter  causas  praecipue  itineris 
Linacri  in  Italiam  eadem  fuit,  quae  annis  paucis  inter- 
positis, Erasmo  futura  esset  in  Angliam  properanti.  Hoc, 
scilicet,  utrique  fuit  propositum,  nempe  sermonem  Graecum 
acquirendi,  cujus  cognitione  Erasinus  affirmavit  “ omnem 
doctum  pro  necesse  se  accingere  oportere.” 

Per  multos  annos  lux  Doctrinae  subinde  in  Italia  afful- 
serat, antequam  viri  literati  sese  ibi  contulerunt : in  alias 
vero  regiones  radii  Scientiae  non  inciderant,  priusquam 
Linacrus  in  Italiam  advenit.  Hic  illum  accepit  in  amicitiam 
suam  Laurentius  Medicans,  Dux  Hetruriae,  cujus  gratiam 
sibi  omnino  conciliavit.  Florentiae  se  eruditiorem  reddidit, 
praeceptis  doctorum  virorum  Politiani  et  Demetrii  instructus. 
Postea  Romam  profectus  ad  perficiendam  disciplinam  suam 
Hermolao  Barbaro  sese  adjunxit. 

Annis  interpositis  paucis  Linacrus,  in  patriam  suam  re- 
versus, fi  ter  as,  disciplinas,  omnia  quae  vi  indolis  investi- 

gantis  mens  sua  acquisiverat,  secum  reportavit.  Domi  fama 
comitabatur  ejus  adventum,  adeoque,  ille  tum  claruit,  ut 
dignus  censeretur,  qui  studiis,  et  moribus  et  valetudini  filii 
Henrici  Septimi  praesideret,  nec  non  qui  saluti  Regis  ipsius 
praeponeretur. 

Ante  natum  Linacrum  quaenam  tenebrae  regiones  in- 
tellectus obscurarunt  jam  ostendimus.  Ad  ecclesiam  si 
nosmetipsos  convertamus,  statim  videre  licet,  hanc  minime 
antiquae  sapientiae  laudem  tenuisse,  eam  vero  ignorantia 
adeo  fuisse  obrutam,  ut  sapientiam  potius  contemneret,  et 
pro  nihilo  haberet.  Nec  in  Academiis  meliores  obtinebat 
ratiocinandi  methodos  doctrina,  quam  quales  ab  Aristotele 
fuerant  relictae.  Scientia  Philosophandi  more  Verulami 
prorsus  deerat : et,  si  quid  certi  et  explorati  in  medicina 
inesset,  a Graecis  libris  fuit  extractum,  non  sine  Arabum 
fictionibus  una  commixtis. 

Britannia,  quamvis  tardo  vias  scientiae  cursu  perseque- 
batur, Linacrum  tamen  possidebat  illum,  qui  omnia  ad 
sapientiam  pertinentia,  magno  animi  ardore,  excoluit,  in 
hisce  etiam  temporibus  ignorantiae  caligine  undique  obfus- 
catis.  Linacrus,  omnium  primus,  ad  honestatem  Rei 
Medicae  vindicandam  tota  mente  incubuit,  atque  in  hac 

causa  tam  feliciter  operam  navavit,  ut  eam  e dedecore  eri- 
peret, ej usque  dignitatem  pro  bono  publico  erigeret,  firmi- 
terque  stabilitam  redderet. 

Quales  huic  viro  in  omni  literarum  genere  opes  mente 
sua  acquisitae  fuerint,  tum  domi,  tum  apud  exteras  regi- 
ones, has  omnes  ille  in  honorem  medicinae  simul  contulit. 
Sub  auspiciis  Henrici  Octavi  posita  sunt  nostrae  civitatis 
fundamenta  : nec  praeterire  licebit  favorem  Wolseii  Cardi- 
nalis, adjutoris  literarum ; qui  Rei  Medicae,  una  cum  dis- 
ciplinis ab  Oxonia  delatis,  auxilium  attulit.  Itaque  glori- 
amur Institutoris  nostri  nomine  Linacri,  cujus  legibus,  et 
consiliis  respublica  nostra  fuit  erecta,  et  ad  artes  disci- 
plinasque promovendas  firmiter  facta.  Quoad  rerum  nos- 
trarum progressum  Linacrus  continua  pietate  et  studio 
erga  nos  prae  se  ferebat  benignitatem  omnino  paternam. 
Domum  propriam  quasi  Collegium  vestrum  primum 
concessit,  quam  insuper  testamento  suo  nobis  legavit : 
cavendo,  ne  locus  concilii  post  mortem  suam  nobis  un- 
quam deesset. 

Hunc  virum  licet  denique  praedicare,  quasi  liberantem 
id  quod  erat  in  patria  sua  mentis  medicae,  si  ita  loqui  con- 
ceditur, foedis  inscitiae  vinculis — quasi  omnium  bonarum 

artium  strenuum  et  ministrum  et  fautorem — de  communi 
bene  merentem  hominum  societate — nobis  insuper  nostris  - 
que  commodis  ita  naviter  servientem,  ut  summo  jure  nobis 
sit  semper  laudibus  extollendus,  piaque  medicorum  memo- 
ria per  omne  aevum  publice  recolendus. 

Annis  non  multis  post  tempus  Linacri  apud  vos  ortus 
est  alter  rerum  nostrarum  fautor,  Gaius,  qui  artem  medicam 
insigniter  excoluit,  eamque  latius  altiusque  evexit.  Proxime 
vestigia  premens  Linacri  ad  scholas  Italiae  se  contulit,  quae 
ejus  adventu  gaudebant,  quando  eum  disciplinas  literasque 
sequentem,  eo  animi  ardore,  conspexerunt,  quo  Linacrum 
antea  videbant.  Ille  rebus  medicis  totus  assiduusque  in- 
cubuit, et  quoniam  Physiologiae  inventis  animum  propen- 
sius addixerat,  studia  sua  cum  Vesalio  et  Columbo,  non 
sine  maximo  fructu,  prosequebatur. 

In  suam  patriam  reversus,  ornatu  literarum  et  fama 
scientiae  clarescens,  Caius  apud  suos  recordatione  laeta 
acceptus  est.  Hic  sede  posita,  minime  sane  almam  suam 
matrem  Cantabrigiam,  amore  pio  imbutus,  deseruit ; sed 
Collegium  suo  nomine  insignitum,  more  Linacri,  ibi  fun- 
davit. Ad  exemplum  illius  magni  viri  in  omnibus,  quae 

ad  rem  medicam  pertinebant,  se  gerens,  studiosorum 
medicinae  causa,  Collegium  Caii  conditum  fuit : cui  instituto 
gloria  principia  omnigenae  doctrinae  infundendi  in  mentem 
illustris  Harveii  destinata  fuit. 

Apud  nos  Caius  res  Anatomicas  praecipue  excoluit,  sua- 
que industria  id  maxime  effecit,  ut  studium  Physiologiae 
latius  feliciusque  vigeret.  Ille  scholam  etiam  Anatomiae 
hic  posuit,  ubi  Chirurgos  praelectionibus  suis  instruxit,  quae 
physiologiae  principia,  in  arte  chirurgica  tum  magnopere 
desiderata,  fusius  explicare  professae  sunt.  Debemus 
igitur  Linacro,  conditori  nostro  Caium,  imitatorem  simul 
atque  aemulum  : Caio  autem  debemus  Harveium  ipsum, 
clarissimum  Rei  Medicae,  scientiaeque  omnigenae  lumen, 
grande  decus,  columenque  nostrum. 

Caldwallus  et  Goulstonus  praelectiones  instituerunt 
chirurgicas  et  anatomico-pathologicas.  Investigationes 
proferebantur  doctorum  nostrorum  monitis  incitatae  usque 
ad  inventi  in  re  medica  insignissimi  aevum. 

Circuitus  sanguinis  (an.  1578)  in  praelectione  Cald- 
walli  primum  ostendebatur.  Hoc  inventum  esse  Harveii 

ita  probatum  est,  quamvis  Servetus  et  Columbus  verba 
quaedam  vaga  ad  hoc  pertinentia  dixerint.  Harveius  ad 
recessus  occultos  oeconomiae  animalis  primus  viam  mon- 
stravit, atque  illam  intra  haec  moenia  in  lucem  protulit. 
Experimentorum  et  disceptationis  vi  sociorum  captui  mani- 
feste inventum  suum  patefecit;  atque  insuper  animalium 
generationis  principia,  quasi  investigationis  materiam 
exinde  ortam,  hactenus  in  tenebris  latentia,  plane  exposuit. 

Beneficiis  amplis  res  nostras  locupletavit  Harveius  : prae- 
cipue vero  ingenti  nominis  sui  gloria,  exemplique  sui 
magno  munere  huic  nostrae  per  omne  aevum  sodalitati  pro- 
priis, nos  nostra  que  ditavit.  Quisnam  enim  de  medicina, 
de  philosophia,  et  methodo  experimenti  in  eadem  prose- 
quenda ; de  doctrina  et  artibus  plus  meruit  ? Illustris 
ille  Vir  nobis  totus  fuit ; apud  nos  vitam  degebat,  et  mo- 
riturus nos  non  destituit;  sodales  usque  suos  per  totum 
longae  vitae  curriculum  fovens  eos  et  amare  simul  et  vivere 
desivit. 

Quid  refert  inter  gaudia  diei  hujusce  nomini  tam  claro 
dicata,  injurias  memorare,  quae  ad  viros  insignes  ex  men- 
tibus infirmis  nonnunquam  proveniunt.  Invidiae,  irae, 
obtrectationes,  ubinam  sunt ! Inventor  circuli  sanguinis 

monumentum  scientiae  sacrum,  aere  perennius  erexit,  quod 
ne  quidem  edax  ipsa  vetustas,  hominum  atque  naturae 
etiam  laborum  adeo  invida,  unquam  poterit  abolere.  Non 
nobis  solum,  sed  etiam  toti  terrarum  orbi  Vir  ille  magnus, 
qui  sane  undique  audit,  quasi  proprio  suo  nomine  immor- 
talis Har veius,  invidia  tandem  major,  vixit  semperque 
posthac  in  annis  vigendo  vivet. 

Quales  fuerint  vestri  majores  ab  instituto  apud  nos  Rei 
Medicae  ad  tempus  usque  Harveii ; quibusque  rationibus 
eorum  legibus  obtemperare  vos  conari  debetis  satis  enun- 
tiatum est.  Inventum  Harveii  multam  in  aliis  solertiam,  cum 
studio  et  aemulatione  nova  evocasse  monstrare  possumus. 
Quomodo  vero  accendi  nostrates  videntur  sacro  illius  viri 
ingenio,  nostrum  non  est  diffusius  hic  disserere.  Ne  nimii 
vero  videamur  in  itinere  satis  frequenter  trito,  via  hacce  pau- 
lisper absistere  liceat,  dum  misso  argumento  quod  ad  medi- 
corum insdtutiones  attinet  pauca  quaedam  de  Medicina  ipsa, 

quasi  hominis  primae  fabricae  propria,  dicere  aggrediamur. 

% 

Si  quaeratur,  quaenam  fuerit  Medicina  in  origine  rerum  ? 
et  ad  quos  fines  fuerit  destinata  ? Missis  modis  eam  exer- 
cendi, quibus  usi  sunt  professores  hodierno  die,  ascenda- 

mus  ad  ipsa  rerum  primordia,  et  ab  eo,  quem  jam  cernimus 
rerum  ordine  edocti,  hanc  gravi  materia  refertam  quaestio- 
nem investigare  conemur. 

Materiam  mundi  fuisse  factam  ex  congerie  rerum  prout 
sensibus  nostris  obversatur  disposita  intelligimus.  Lockius, 
si  illum  de  hisce  rebus  audiamus,  inquit,  “ nos  cogitationes 
“ nostras  impellendo  ultra  notiones  vulgo  consuetas,  ad 
“ sensa  quaedam  obscuriora  materiae  primigeniae  ordine 
“ conditae  pervenire  possumus.”  Non  vero  mihi  est  in 
animo  haecce  obscuriora  tractare  de  materia  primigenia,  ex 
qua  omnia  sunt  rite  condita.  Quomodo  facta  fuerit  Materia 
nescimus ; de  Jine  autem  quem  prospexit  Creator  in  ma- 
teria facienda  licet  forsan  ita  disputare.  Quum  Summum 
Numen  spiritum  suum  cum  materia  conjunctum  vellet, 
materiam  domicilium  scintillae  vitae  fieri  decrevit.  Porro, 
eodem  tempore,  quo  Homo  factus  est,  ad  illius  salutem  et 
felicitatem  ejus  conservandas  medicina  fuit  decreta.  Medi- 
cina, inquam,  adscribenda  est,  non  consilio  hominis,  sed 
benevolo  Dei  placito  in  primordiis  rerum  ipsissimis. 

Ut  Materia  fieret  idoneum  vitae  receptaculum  necesse 
erat,  ut  formam  quandam  congruam,  qualis  Creatori  maxime 
placuerit,  Homo  assumeret:  insuper  Creator  ordinavit 

scintillam  vitae  in  conjunctione  hacce  mansuram  esse, 
quamdiu  voluntati  suae  placuit.  Corporeum  vero  hoc  re- 
ceptaculum, quantumvis  congrue  et  affabre  factum,  ad 
officium  tamen  suum  peragendum  minus  idoneum  potest 
evadere,  ob  causas  satis  omnibus  nocas,  semperque  natura 
hominis  patefactas.  Quales  sunt  animi  jactationes,  et 
cupiditates  indomitae ; vitia  et  errores ; omnia  denique 
quae  a corrupto  morum  in  societate  hominum  statu  ‘ad  sani- 
tatem depravandam  possunt  accidere : ex  quibus  sane 
causis  factum  est,  ut  celerius  huic  conjunctioni  vitae  prin- 
cipii cum  corpore  hominis  finis  imponeretur.  Sanitate  ita 
corruente  domicilium  minus  idoneum  evadens  languescit, 
frigescit ; aegritudines,  dolores,  aerumnae  accedunt ; feli- 
citas hominis  sensim  decrescit,  dum  magis,  magisque 
indies  incongruum  lit  vitae  domicilium,  donec  diutius 
servari  non  potest  materia  receptaculo  Spiritus  Divini 
apta. 

Quis  hanc  miseram  humanae  naturae  sortem  contem- 
plans, vel  hilum  misericordiae  affectu  tactus,  in  querelas 
non  erumperet  acerbas,  “ eandem  paene  esse,  exclamans, 
“ et  vitae  et  mortis  januam — initium  ipsum  existentiae  mor- 

talium  introitum  etiam  esse  in  eam,  quae  ad  interitum 

“ ducit,  viam,  eheu ! quam  asperam  atque  confragosam — 
“ spinis  sentibusque  horridam,  quam  tristem,  quam  luctu- 
“ osam  !”  Tandem  tamen  ex  hac  faeda  et  inconcinni  cor- 
poris massa  quacum  aegre  implicita  fuerat,  scintilla  sacra 
evadit ; reditum  laetum  quaerens  ad  Summum  Numen,  et  ad 
supernas  illas  purissimas  regiones,  e quibus  primo  descen- 
derat. Denique  congruitate  domicilii  penitus  perdita  vitae 
principium  sedem  suam  relinquit. 

Nec  inepta  inquisitio  haec  de  natura  hominis  primo  suo 
ortu  est  omnino  habenda.  Quonam  enim  modo  prima  sua 
origine  haec  hominum  compages  fuerit  disposita,  si  inve- 
nire non  possumus,  finem  tamen  ejus  ultimum  inspicere 
et  intelligere  videmur.  Rerum  omnium  analogia  nos 
docet,  qua  mente,  qua  cura  Creator  Summus  fabricam 
Hominis  vita  ita  instructam  conservare  voluit. 

Ad  caducitatem  operis  sui  obstandam,  et  ad  valetudinem 
corporis  custodiendam,  Medici  Officium  quasi  cuique  ho- 
mini proprium  a Divino  Numine  decretum  est.  Ita,  sci- 
licet, ut  videtur,  ruinas  vel  depravationi  immaturas  domi- 
cilii vitas  obstare,  Deo  placuit.  Quo  consilio  et  cui  usui 
varias  corporis  partes  fuerint  formatas,  Anatomia  demon- 
stravit. Ab  origine  rerum  Homo  partem  tenuit  hominis 

conservandi.  Homo  igitur,  medici  erga  seipsum  officio 
fungens,  materiam  hominis  ej usque  oeconomiam  debet 
investigare.  Medici  quidem  sacerdotes  templi  hominis 
jure  possunt  nuncupari.  Illis  permissum  est  investigare 
corporis  materiam  cum  vita  conjunctam — in  naturae 
recessus  inire,  et  non  modo  inire,  sed  etiam  motus  fabricae 
dirigere,  impellere,  coercere.  Illorum  est  actiones  partium 
variantes  persequi,  atque  statum  praesentem  observando  ex 
illo  conditiones  eas  prospicere,  quae  corpori  in  mutationibus 
motuum  vitalium  possunt  accidere. 

Philosophus  invenire  cupit  situs  praescriptos,  legesque 
motus  corporum  coelestium.  Non  vero  ille,  ultra  positiones 
planetarum,  eorumque  magnitudines  progredi  potest.  Non 
astronomi  est  retardare  actiones ; motus  vagantes  coercere 
vel  dirigere,  vel  impellere.  Praedicare  solummodo  ei  datur, 
minime  autem  corporum  coelestium  motibus  leges  imponere. 
Gravitationem  videre  non  possumus ; ejus  operationes 
solummodo  calculo  submittere  nobis  datur.  Quando  autem 
machinae  humani  corporis  operam  damus,  non  modo  leges 
ei  proprias  investigare,  sed  et  motus  ejus  ad  beneficium 
totius  machinae,  quodammodo  secundum  nostrum  arbi- 
trium, dirigere  et  ordinare  nobis  permissum  est. 

“ Quid  porro/’  inquit  clarus  Bakerus,  “ philosopho  dig- 
“ nius  quam  hominem ; quid  homine,  quam  seipsum 
“ contemplari.” 

Domicilio  scintillae  vitae  ab  initio  explorationi  et  studio 
exposito,  ars  medendi  ex  factis  naturalibus  oriens,  cito 
affinitatem  quandam  cum  ratione  acquirit,  atque  ita  aucto- 
ritate Creatoris  cum  primordiis  vitae  instans,  ad  salutem 
hujus  domicilii  conservandam  procedit : ita  factis  expertis 
ducta  mens  Hominis  artem  sibi  sensim  inhaerentem  accipit, 
quae  per  gradus  sociales  proficiscitur,  et  sic  denique  cum 
scientia  incedens  ad  ipsam  vestram  Medicinam  Professam 
progreditur. 

Jam  prius  ostensum  est,  Hominem  primo  suo  ortu  rela- 
tionem ad  Creatorem  suum  habere  duobus  praecipue  Offi- 
ciis, quorum  unum  est  officium  grati  animi,  propter  suam 
existentiam : alterum  vero  in  hoc  ponitur,  ut  eam  existen- 
tiam  ab  injuria  pernicieque  tutam  conservet.  Haec  Duo 
Officia  Religionis,  scilicet,  atque  Medicina  usque  ad 
praesens  tempus  descenderunt,  antiquitate  coaeva,  et  quo  ad 
vitae  communitatem  attinet,  functionibus  duabus  societatis 
ordinum  duorum  sunt  inclusa. 

Ex  quaestionibus  hisce  modice  percursis  redire  oportet 
ad  viam  istam  quae  ad  rem  hodiernam  ducit. 

De  Physiologia,  studiis  illustrium  nostrorum  majorum 
indagata,  satis  est  declaratum.  In  parte  medicinae  Patho- 
logica et  Therapeutica  perstringere  quaedam  paucis  verbis 
mihi  liceat. 

Sydenhamus  primus  e recentioribus  ab  ineptiis  verbo- 
rum nos  revocavit.  Observationibus  antiquorum  diligenter 
usus  exercitationi  medicinae  revera  practicae  incubuit.  Ei, 
si  cui  alii,  summa  in  morbis  distinguendis  aderat  sollertia ; 
in  describendis  magna  fidelitas ; in  sanandis  mira  felicitas. 
Vestigia  naturae  sequens  scientiam  cum  principiis  philoso- 
phiae Baconi  conjunctam,  et  experientia  sua  stabilitam,  in- 
stituit. Intentius  naturam  observans,  cadentem  illam  sub- 
levavit; aberranti  illi  viam  restituit;  valescenti  illi  non 
oppugnavit.  Non  quae  ad  suum  ipsius,  sed  quae  ad  rei- 
publicae  commodum  possent  conferre  semper  cogitabat. 
Non  quae  placuerint,  sed  quae  profuerint  aegro,  ea  semper 
adhibuit. 

Mortonus  inter  febres  multum  discriminis  esse  ostendit. 

D 

USUS  CINCHONyE — SYDENHAMUS. 


Earum  pathologia  ab  eo  clarior  facta  postea  cura  et  labore 
Sydenhami  exactiori  opera  tractata  est. 

Cinchona  in  febribus  curandis  inducta  ab  hisce  viris 
exercitationem  artis  colore  novo  adornavit.  Timendum  vero 
ne  in  febribus  tractandis  cinchonae  vis  nimis  urgeri  potuerit. 
Eas  enim  in  corpore,  quae  dicuntur  congestiones  quando 
fiunt,  usum  cinchonae  omnino  prohibere,  utpote  earum 
solutioni  obstantem,  quo  sensus  nervorum  magis  impediti 
sunt,  hodierni  quidam  viri  acuti  nobis  ostenderunt.  Magni 
porro  esse  saepius  momenti  sanguinem  in  febribus  detrahere 
Docti  quidam  Permissi  apud  nos  magno  honore  habiti, 
sollerti  experientia  edocuerunt. 

Non  multa  vero  proferre  necesse  est  de  Sydenhamo, 
clarissimo  medico  et  philosopho  omnibus  vobis  satis  cognito, 
et  plurimi  facto.  Propius  ad  nostram  aetatem  appropin- 
quare nobis  liceat,  ex  aevo  viri  illius  insignis  Sydenhami. 
Per  hoc  tempus,  ut  ex  confesso  est,  principia  medicinae 
magis  magisque  clare  patefacta  sunt,  literis  simul  doctri- 
naeque feliciter  conjuncta.  Vos  hanc  sententiam  secuti 
vestra  auctoritate  exemploque  ratam  effecistis  : — 

“ Habete  honorem  literis,  quocunque  se  nomine  commendent  ; 
quocunque  ilice  Icetentur  solo.  Neque  enim  ii  vos  estis  qui  ingenia 
solis  Atheniensium  muris  claudi  existimatis .” 

“ Habeatis  vero  in  memoria  impressa  atque  insculpta,  viz. 
inter  eos,  qui  humaniores  huc  literas  importaverint , principem 
fuisse  Medicum  ; Medicum  eum  fuisse,  qui  et  sinceram  Latini 
sermonis  integritatem,  et  quicquid  est  Attica  elegantice  in  Bri- 
tanniam transtulerit.  Medicum  majores  vestros  et  Philoso- 
phiam docuisse,  et  Grammaticam  ; ut  quod  recte  sentiamus,  id 
rite  et  pure  eloquamur 

Ex  hoc  eloquio,  suavitate  Atticae  dictionis  Bakeri  condito, 
non  meo,  ad  Bakerum  ipsum  transire  placet. 

Memoratu  dignissimus  est  ille  Vir  ob  ingenium  insignis, 
necnon  ob  eruditionem,  tum  Graecam  tum  Latinam,  periti- 
amque in  arte  medica,  maxime  notabilis.  Haec  Bakeri 
merita,  cordibus  sodalium  nostrorum,  qui  usque  adhuc 
testes  vivimus,  infixa  firmiter  manent.  In  meo  certe  animo 
haec  viri  optimi  recordatio  plene  viget,  neque  ex  eo  unquam 
is  grati  animi  sensus  elabetur ; dum  in  memoriam  revoco 
ea  benigni  favoris  testimonia,  quibus  me  artem  nostram 

primo  ineuntem,  aliosque  juniores  medicos  comiter  re- 
spexit. 

Eadem  aetate,  qua  Bakerus,  florebant  etiam  Medici  illus- 
tres duo,  ampla  praedicatione  prae  virtutibus  suis  digni; 
Heberdenus,  et  Warrenus.  Utrique  vero  laudes  debitae 
praecedenti  anno  rite  solutae  sunt,  sermonibus  magnum  in- 
genii acumen  atque  ardorem  indicantibus,  illustratae. 

Inter  Collegii  recentiores  sodales,  nobiscum  suavissima 
amicitia  conjunctos,  memorare  licet  nostrum  Christo- 
phorum  Pembertonum,  qui  cursum  cum  honore  magno 
prosecutus  est  donec  ille  morbo  immani  pressus,  abstinere 
ab  officio  suo  coactus  est.  Dolores  gravissimos  sese  potuisse 
ferre  constanti  et  forti  animo  plane  probavit.  Tum  demum 
omnino  fractus  neuralgia,  magnumque  sui  desiderium  apud 
omnes  cum  suos,  tum  alios,  relinquens  ob  comitatem  erga 
omnes,  jucunditate  ornatam,  decessit. 

Andreas  Bainus  ob  morum  mansuetudinem,  et  benig- 
nitatem urbanam  semet  ipsum  universe  dilectum  reddidit. 
Dignus  etiam  laude  fuit  ob  eruditionem  suam  probatam, 

scientiamque  compertam.  Anno  praesenti  vixit,  et  obiit 
ille. 

Officii  mei  ratio  jam  me  ducit  ad  Maturum  Baillieum 
nostrum,  virum  ab  hoc  fratrum  coetu  jure  deplorandum,  ob 
virtutes  ore  hominum  ubique  notas,  et  jam  scite  sermone 
idoneo  praedicatas.  Si  Baillieo  vitam  longiorem  Fatum 
dedisset,  nil  dubitandum  esset,  quin  beneficia  amplioris  ex- 
perientiae, utpote  fiduciam  in  illo  majorem  excitantis  erga 
artem  suam,  ad  labores  ejus  accessissent.  Tum  certe  illius 
conatus,  ex  animo  adeo  simplici,  atque  ita  probe  justeque 
temperato  exorti  novam  vimobtenuissent,  novamque  indo- 
lem spe  majori  firmatam,  generi  medicorum  orituro  inje- 
cissent. Bailliei  animi  integritas,  morales  insuper,  quae 
vocantur  virtutes,  praecipueque  firmus  religionis  sensas, 
qui  in  illo  viro  maxime  enitebat,  gravissimum  suis  fratribus 
exemplum  praebent.  Sedulitas  ejus  in  Arte  Anatomica  pro- 
movenda, ad  Pathologiam  spectante,  beneficium  magnum 
Rei  Medicae  attulit ; licetque  sperare  hasce  curas  studiosos 
medicinae  magis  ad  veram  morborum  naturam  ducere 
posse.  Hujusmodi  autem  morborum  indagatio,  re  vera 
Pathologica,  dubitationibus  timidae  nimisque  cautae  curandi 

rationis  minime  est  absolvenda,  quamvis  eorum  causae 
latitantes  e conspectu  nostro  sese  subduxerint.  Fatendum 
quidem  est  indolem  quandam  ad  dubitationes  plus  aequo 
propensam  huic  nostro  Collegae  eximio,  peritissimoque  viro 
inhaesisse.  Haecce  dubitandi  indoles  mente  proba  exorta, 
ipsa  tandem  in  meliorem  frugem  pro  utilitate  publica  esset 
reditura,  si  fata  provectiorem  vitam  atque  ampliorem  in  arte 
exercenda  usum  illi  dare  voluissent. 

Fatum,  nobis  maxime  acerbum,  jam  plorare  oportet, 
quod  nobis  illustrissimum  principem  eripuit,  semper  nos 
nostraque  benevole  respicere  solitum,  Ducem  Eboraci. 

Inerant  in  illo  principe  tales  virtutes,  quales  altissimae 
suae  prosapiae  omnino  sunt  propriae.  Candor,  scilicet, 
egregius  ; simplicitas  ingenua ; fides  firma  et  incorrupta. 
Biennium  solummodo  effluxit,  ex  quo  hoc  ipsissimo  loco 
vultum  ejus  aspeximus,  tum  valetudine  laetum,  apertum, 
integra  conscientia  hilarem ; insuper  benignitate  erga  nos 
clara  affulgentem. 

Cursu  non  brevi  publicae  vitae  donatus,  hac  gloria  apud 
omnes  clarescit  illustris  ille  Princeps : “ Nunquam  per 

“ totam  suam  vitam , vel  Jidem  fefellisse,  vel  amicum  suum 
“ deseruisse .” 

Nostrorum  autem  quos  ploravi  sodalium  desiderio  non 
licet  succumbere.  Sunt  apud  nos  Viri  optimi,  ingenio 
acutissimi  gravissimique,  qui  ad  utilitatem  publicam  et 
gloriam  philosophice  et  literarum  integre  spectantes  digni- 
tatem nostrae  civitatis  magno  cum  honore  sustinent. 

Gratulor  vobis,  insuper,  ob  magnum  Permissorum  nu- 
merum, qui  vestrae  communitati  et  sibimet  ipsis  honorem 
afferunt,  integritate  morum,  doctrinaque  liberali  commen- 
dati. Quam  laete  nos  tantos  viros  in  ordinem  sociorum 
cooptamus,  omnibus  agnitum  est.  Sperandum  est,  porro, 
viros  aeque  doctos,  atque  laudandos  ex  ordine  permissorum 
ad  nostram  ordinem  in  futurum  tempus  saepius  accessuros. 

Simul  mihi  et  vobis  et  instituto  nostro,  O Chari  Sodales, 
omnino  deessem,  nisi  illam  providam  consultamque  curam 
praedicarem,  quam  vos,  vestrae  dignitatis  rite  conscii,  adhi- 
buistis, quando  ad  eam  sustinendam,  dignissimum  virum 
vobis  praefecistis.  Semper  enim  debito  praeconio  solemus 

DUX  SUSSEXLE. 


collaudare,  eum  erga  nos  amorem,  eam  in  rebus  agendis 
sollertiam,  eamque  morum  comitatem,  quibus  insigniter 
instructus  officio  suo  maxime  spectando,  perfungitur 
Praeses  noster  amplissimus. 

Insuper  mihi  liceat  in  hac  aede  scientiae  celsissimae 
omnigenaeque  doctrinae  sacra,  vobis  omnibus  gratulari  de 
isto  fere  universo  animi  motu,  cunctos  societatis  ordines 
jam  pervadente,  qui  ad  humanam  scientiam  publicis  in- 
servientem commodis  promovendam,  aemulo  quodam 
ardore,  sub  propitiis  undique  auspiciis  feliciter  excitatur. 
In  hac  causa,  magno  cum  honore  proferendus  est  Dux 
Sussexi.®,  qui  sua  ipsius  generisque  sui  innata  virtute 
impulsus,  lucidumque  optimi  Regis,  reipublicae  salu- 
tem unice  spectantis  exemplar  consequens,  omnes  eas 
institutiones,  indefessa  cura  atque  vigilantia  fovet,  quae 
ad  utilitatem  publicam  evehendam  ullo  modo  possunt 
conferre. 

Faxit  Deus,  ut  haec  nostra  Civitas,  quae  ad  hunc  finem 
maxime  destinatur,  novis  inventis  arte  medica  dignis,  magis 
magisque  indies  augeatur,  perpetuoque  insuper  ea  laude 

clarescat,  quam  proprio  quasi  nostro  jure  a majoribus  acce- 
pimus, qui  studia  humaniarum  literarum,  artisque  medicae, 
quasi  commune  quoddam  vinculum  habentia,  semper  colere 
solebant. 

* * * 


Ad  finem  tandem  suum  Oratio,  plus  aequo,  ut  vereor, 
prolixior  jam  perducitur;  in  qua  sane  quicquid  ad  res 
vestras  vestrumque  institutum  pertinere  videbatur,  conatus 
sum  attingere.  Aliud  autem  graviusque  officium  adhuc 
manet,  ut  coronam,  scilicet  huic  sermoni,  jam  in  lucem 
exituro,  talem  imponam,  qualem  in  hac  virorum  illustrium 
frequentia  ipse  locus — dicendi  occasio — argumenti  materia 
— universa  denique  patriae  nostrae  opinio  omnino  postulant. 
Opus  igitur  hoc  solenne  benefactorum  celebrationi  dicatum 
claudat  augustissimum  nomen  Regis  nostri,  qui  res  vestras 
potissimum  patrocinio  suo  exornat,  Principis  optimi — Patris 
Patria , sub  cujus  auspiciis  atque  ductu  iis  Britannia,  quibus 
praecipue  gaudet  beneficiis,  fruitur.  Sub  hoc  Principe  Regente 
atque  Regnante , nationem  nostram  ad  illum  dignitatis  gra- 
dum evectam  videmus,  qualis  apud  historiae  scriptores,  ea 

REX.— BRITANNIA. 


maxima,  qua  pollent,  eloquentiae  copia,  quasi  felicissima 
rerum  summa  solet  praedicari. 

Magnum  ecce ! Sui  populi  imperium  per  novam  adhuc  et 
inauditam  amplitudinem  porrectum,  intra  cujus  fines  Sol 
eodem  ipso  temporis  articulo  occidit  simul  atque  oritur, 
sub  Regis  nostri  paterna  ditione,  mutuo  inter  sese  amore, 
pace  et  tranquillitate  firmiter  conjunctum.  Britanniam, 
ecce ! Imperii  Domum,  indies  egregiis  iis  muneribus, 
adauctam  atque  ditatam,  quas  religionis  morumque  bo- 
norum causam — literas  atque  scientias,  artesque  etiam  ad 
mercaturam  pertinentes  ullo  modo  possunt  promovere. 
Novam,  ecce  ! ortam  Metropolin — amplis  viis — splendidis 
aedificiis — rebus  sollerter  excogitatis  et  affabre  factis,  undique 
instructam — populi  aeque  commodis  atque  publicae  magni- 
ficentiae inservientem,  quas  quidem  summo  jure  Guberna- 
toris nomine  insignitur,  qui  potestate — mente — consiliis 
suis  hocce  opus  egregium  molitus  est  atque  perfecit. 

Ecce ! tandem  ejus  aetatis  diu  expectatae  adventum, 
quando  Rege  nostro  duce  atque  auspice,  Britannisque  suis 
gnaviter  adjuvantibus,  is  magnus  saeculorum  ordo  jam  nasci 
gestit,  ubi  justitia  contra  foedam  insolentemque  barbariem 

sese  eriget,  longaque  illa  formidine  terram  solvet  qua  tam 
indigne  huc  usque  stupebat."  Victoria  Navarinia  qua  nihil 
in  fastis  temporum,  si  ad  omnia  respicis,  est  splendidius, 
liberationem  Graeciae  e teterrima  tyrannide  annunciat,  et 
nisi  omnia  nos  fallant  auguria,  salvam  firmamque  praestabit. 
Hoc  Graeciae  jacenti  auxilium  e consiliis  proficiscitur, 
summa  civili  sapientia  commendatis,  et  quod  melius  est, 
eum  generosum  humanumque  animi  affectum  ostendit, 
qualis  in  maximis  ingeniis  pro  communi  salute  consulen- 
tibus maxime  elucere  solet.  Quicquid  a Graecia,  alma 
Musarum  omnium  Gratiarum  que  matre  in  literarum  arti- 
umque cultu  accepimus,  illud  iterum  quasi  pii  filii  Graeciae 
afflictae  et  prostratae  reddimus.  Sanctum  Crucis  vexillum 
jam  attollitur;  neque  posthac  audebunt  Barbari  feroces — 
crudeles — infidi — venerandum  nomen  Religionis  nostrae 
opprobriis  lacessere.  Vix  credet  posteritas  gentes  Europae 
adeo  bello  potentes,  quae  Christi  fidem  profitentur,  per 
tantum  temporis  spatium,  huncce  feritate  immanem  popu- 
lum tolerasse;  eamque  denique  felicem  aetatem  laudibus 
efferet,  in  qua  antiqua  haec  scelera,  sub  magno  vindice,  e 
terris  sunt  sublata. 

-*  Pars  addita  post  habitam  Orationem. 


28  REX  BRITANNIAE  GRA^CI/E  VINDEX  ET  STATOR. 

Jam  instat  dies,  ut  boni  omnes  cordatique  sperant,  quando 
Graeciae  lux  iterum  effulgebit — quando  nova  Athenarum 
urbs  nova  gloria  clarescens  iterum  exsurget,  aliaque  templa 
eriget,  alii  meliorique  Christi  cultui  dicata,  non  “ ignoto 
cuidam  Deo,”  sed  vero  notoque  Numini — rerum  omnium 
Creatori,  Deo  optimo  maximo  sacrata.  In  his  novis 
Athenis,  quando  alter  Pericles,  grande  suae  urbis  decus 
exorietur,  et  coram  populo  Atheniensi  eorum  laudes  mag- 
nifico Attici  sermonis  eloquio  illustrabit,  qui  defendendae 
Graecorum  causae  strenua  opera  atque  contentione  incubu- 
erunt, tum  fama  Magnae  Britanniae,  victoriaeque  Navarini 
reportatae,  in  caelum  tolletur : — tum  mutato  Marathonis 
nomine  Graecia  novo  voto  jurabit,  per  Anglos,  qui  Navarini 
pugnarunt. 

Tum  denique  Princeps  noster,  Magnae  Britanniae  Rex, 
conclamante  undique  Athenarum  urbe,  quasi  magnus 
Graeciae  oppressae  vindex,  summus  Graeciae  renascentis 
Stator  celebrabitur. 

FINIS. 


Ex  officina  T.  Brettell,  Rupert-street,  Haymarket. 


